НИЙСЛЭЛИЙН ЭДИЙН ЗАСАГ, НИЙГМИЙН 2016 ОНЫ ЗОРИЛТЫГ

ХЭРЭГЖҮҮЛЭХ ҮЙЛ АЖИЛЛАГААНЫ ТӨЛӨВЛӨГӨӨНИЙ БИЕЛЭЛТ

/2 ДУГААР УЛИРАЛ/

2016 оны 06 дугаар сарын 06 Улаанбаатар хот

|  |  |  |  |  |  |  |
| --- | --- | --- | --- | --- | --- | --- |
| № | НЗД-ын үйл ажиллагааны хөтөлбөрийн заалтын нэр | Хариуцах байгууллага | Хэрэгжүүлэх үйл ажиллагаа | Хэрэгжилтийн явц | Хамтран хэрэгжүүлэх байгууллага | Хувь |
| *3.4. Аялал жуулчлалын хөтөлбөр хэрэгжүүлэх чиглэлээр:* | | | | | | |
| 3.4.1 | Аялал жуулчлалын бүтээгдэхүүн үйлчилгээний нэр төрлийг олшруулахад орон нутгийн иргэдийн оролцоог идэвхжүүлнэ. | НАЖГ | Найрсаг Улаанбаатар хөтөлбөрийг хэрэгжүүлнэ | 1. НИТХ-ын 2014 оны 19/24 дүгээр тогтоолоор баталсан “Найрсаг Улаанбаатар” хөтөлбөрийг хэрэгжүүлэх зорилгоор хөтөлбөр хэрэгжүүлэх арга хэмжээний жагсаалт, төсвийн төслийг НИТХ-аар хэлэлцүүлж, 2016 оны төсвөөс 3,6 тэрбум төгрөгийг зарцуулахаар шийдвэрлэсэн.  Нийслэлийн Засаг даргын 2016 оны А/103 дугаар захирамжаар 2016 онд “Найрсаг Улаанбаатар” хөтөлбөрийг хэрэгжүүлэх ажлыг зохион байгуулах 26 ажлын хэсгүүдийг байгуулж захирамжуудыг холбогдох байгууллагуудад тус тус хүргүүлэв. Үүний дагуу хөтөлбөр хэрэгжүүлэх 42 ажлын нэр, хугацаа, хариуцах байгууллагын жагсаалтыг боловсруулан нийслэлийн Засаг даргын 2016 оны А/51 дүгээр захирамжаар батлуулав. Уг захирамжийн дагуу тус газраас хариуцан хэрэгжүүлэх 20 ажлыг зохион байгуулах ба “Найрсаг Улаанбаатар” хөтөлбөрөөс 2016 оны эхний хагас жилийн байдлаар нийт 12 багц ажил гүйцэтгэхээр 690.000.000 төгрөг батлагдсанаас 430.930.153,6 төгрөгийг нийслэлийн Засаг даргын Тамгын газрын даргаар батлуулав. Үүнээс гүйцэтгэл 371.274.218.6 төгрөг ба нийт 33.738.662 төгрөгийн хэмнэлт гаргасан.  2. “Найрсаг Улаанбаатар” хөтөлбөрийн хүрээнд зохиогдох жуулчдад зориулсан аялал жуулчлал, спорт, соёл урлагийн арга хэмжээний зохион байгуулалтыг хариуцан хэрэгжүүлэх аялал жуулчлалын мэргэжлийн холбоодын төлөөлөл бүхий хувийн хэвшилд тулгуурласан Улаанбаатар хотын аялал жуулчлалын бүтэц байгуулах үндэслэл шаардлагыг тодорхойлж, санал боловсруулах нийслэлийн Засаг даргын нийгмийн хөгжлийн асуудал хариуцсан орлогч Ц.Энхцэнгэлээр ахлуулсан Ажлын хэсгийг нийслэлийн Засаг даргын 2015 оны А/950 дугаар захирамжаар байгуулав. Ажлын хэсгийн хурал 2016 оны 01 дүгээр сарын 13-ны өдөр хуралдаж Улаанбаатар хотын аялал жуулчлалын бүтэц байгуулах үндэслэл шаардлагыг тодорхойлж, гишүүд тус бүр өндөр хөгжилтэй нэг хотын туршлагыг судалж дараагийн ажлын хэсгийн хуралд танилцуулахаар ажиллаж байна.  3. Нийслэлийн Засаг даргаар ахлуулсан хөгжлийн бэрхшээлтэй иргэдийн зөвлөлөөс өгсөн үүрэг даалгаврын дагуу хөгжлийн бэрхшээлтэй иргэдийн үйлдвэрлэсэн бүтээгдэхүүнийг борлуулах зах зээлийн судалгааг хийж, “Шударга худалдаа, жуулчны мэдээллийн цэг” /Tourist information and Fair trade center/-ийг олон улсын жишгийн дагуу байгуулах төслийг боловсруулан байршлын судалгааг хийж 2016 оны 04 дүгээр сарын 21-ний өдөр Дүнжингарав нэг цэгийн үйлчилгээний төвд зохион байгуулагдсан нийслэлийн удирдлагын зөвлөлийн хурлаар дэмжигдсэний дагуу “Шудрага худалдаа, жуулчны мэдээллийн цэг” байгуулах тухай нийслэлийн Засаг даргын А/394 дүгээр захирамжийг батлуулав. Захирамжийн дагуу “Улаанбаатар Аялал жуулчлалын холбоо” ТББ-тай хууль журамд нийцүүлэн гэрээ байгуулж “Шудрага худалдаа, жуулчны мэдээллийн төв”-ийн үйл ажиллагааг хариуцуулав. Төвийн үйл ажиллагааны төсвийн зардлыг “Найрсаг Улаанбаатар” хөтөлбөрийн батлагдсан төсвөөс санхүүжүүлж нийт 14.174.556 төгрөгийг нийслэлийн Засаг даргын Тамгын газрын даргаар батлуулав.  4. “Найрсаг Улаанбаатар” хөтөлбөрийн хүрээнд тус газар нь Нийслэлийн Засаг даргын Тамгын газар, Улаанбаатар хотын цагдаагийн газар, Монголын яаралтай тусламжийн хөгжлийн нийгэмлэг, Монголын ур чадварын төв зэрэг байгууллагуудтай хамтран дараах сургалтуудыг зохион байгуулав. Үүнд:   * УБ хотын Цагдаагийн газрын цагдаа нарын англи хэлний сургалтыг 2 үе шаттайгаар зохион байгуулж нийт 43 цагдаа, МИАТ ХК-ийн 4 албан хаагч хамрагдав. * “Болзошгүй гамшиг ослын үеийн бэлэн байдлыг хангах, яаралтай тусламжийг зөв, чанартай үзүүлэх нь” сургалтыг Яаралтай түргэн тусламжийн төвтэй хамтран зохион байгуулж нийт 31 удаагийн сургалтаар 709 хүн хамрагдсан ба 615 хүнд амилуулах суурь тусламж үзүүлэгч үнэмлэхийг олгов. * Зочид буудлын үйлчилгээний мэргэшүүлэх цуврал сургалтад нийслэлийн дүүргүүдийн 370 мэргэжилтнүүд, харилцаа, хандлагын сургалтад такси үйлчилгээний 12 компанийн 300 гаруй жолооч тус тус хамрагдав. * Аялал жуулчлалын ур чадварын мэргэжлийн сургуультай хамтран өндөр хөгжилтэй орны зочлох үйлчилгээний нэр хүндтэй экспертийн сургалтыг жил бүр зохион байгуулдаг уламжлалтай. Энэ жил олон улсын “SES” байгууллагын мэргэжилтэн, Герман улсын зөвлөх эксперт Хайди Диксоны “Найрсаг Улаанбаатар” зочид буудлын үйлчилгээний мэргэшүүлэх цуврал сургалтыг зохион байгуулсан ба зочид буудал, дэн буудал, амралтын газар, жуулчны баазуудын удирдах ажилтан болон менежерүүд мөн нийслэлийн дүүргүүдийн мэргэжилтнүүд нийт 370 хүн хамрагдав.   5. Тус газраас санаачлан Дэлхийн oюуны өмчийн өдрийг тохиолдуулан “Аялал жуулчлалын салбар дахь оюуны өмч, бизнес эрхлэгчдийн контентийн эрхийг хамгаалах” уулзалт, хэлэлцүүлэгийг 04 дүгээр сарын 25-ны өдөр зохион байгууллаа. Уулзалтад Нийслэлийн Аялал жуулчлалын газар, Оюуны өмчийн газар, Гэрэл зурагчдын нэгдсэн холбоо, аялал жуулчлалын байгууллагууд, оюуны өмчийн эрх зүйгээр мэргэшсэн хуульчид, контент үйлдвэрлэгч, ашиглагч байгууллагуудын төлөөлөл оролцлоо. Тус уулзалтын үеэр аялал жуулчлалын салбарт нийтлэг гардаг гэрэл зураг, видео, аяллын хөтөлбөр, текстэн мэдээлэл, орчуулгыг зөвшөөрөлгүй ашиглах, хуулбарлах, хууль зөрчигчдөд хүлээлгэх хариуцлага, эрхээ хамгаалах арга замуудын талаар мэдээлэл солилцлоо. Уулзалтад оролцсон байгууллагууд аялал жуулчлалын салбарт оюуны өмчийн хулгайтай нэгдсэн байдлаар тэмцэх, төлөөллийн байгууллагуудаараа дамжуулан эрхээ хамгаалах, эхний байдлаар хууль, зохицуулалтын талаар мэдээлэл түгээх, бусдын оюуны өмчийг зөвшөөрөлгүй ашиглаж байгаа иргэд, ААН-д сануулах, зөрчлийг арилгаагүй тохиолдолд тухайн байгууллагын нэр дээр шүүхэд нэхэмжлэл гаргах, цахим хуудсыг хаалгах зэрэг арга хэмжээг авахаар тогтлоо.  6. Нийслэлийн албан татварын тухай хууль батлагдсантай холбогдуулан нийслэлийн жуулчдын тоо, аялал жуулчлалын салбарын орлогыг тооцох аргачлал боловсруулах ажлын хэсгийг нийслэлийн Засаг даргын 2016 оны А/184 дүгээр захирамжаар байгууллаа. Тус ажлын хэсэгт нийслэлийн Татварын газар, Статистикийн газар , Аялал жуулчлалын газар, НЗДТГ-ын Санхүү, төрийн сангийн хэлтэс, Монголын Зочид буудлуудын холбооны төлөөлөл ажиллаж байна. | НЗДТГ  НСУГ  НБСТГ | 70% |
| Улаанбаатар хотын гадаад сурталчилгааны “Asia’s next hUB” маркетингийн кампанит ажлыг эхлүүлж ХБНГУ, ОХУ, БНСУ, Япон, Тайвань, ХонгКонг, Сингапурын олон улсын аялал жуулчлалын үзэсгэлэнд Улаанбаатар хотыг сурталчлан оролцоно. | 1. Монгол орныг гадаад оронд сурталчлан таниулах зорилгоор 2016 оны 03 дугаар сарын 09-13-ны өдрүүдэд ХБНГУ-ын Берлин хотод зохиогдсон “Ай-Ти-Би 2016” олон улсын аялал жуулчлалын үзэсгэлэнд оролцов. Үзэсгэлэнд Байгаль орчин, ногоон хөгжил, аялал жуулчлалын яам, Нийслэлийн Аялал жуулчлалын газар, МИАТ ХК болон 6 тур оператор компани 100 мкв талбайд сурталчилгаа хийсний 1/3 хэсэгт нийслэлийн Аялал жуулчлалын газар Улаанбаатар хотын сурталчилгааг явууллаа. Сурталчилгаанд Global Insight Media компаниар хийлгэсэн А3 8 нүүртэй сурталчилгааны материал герман, англи хэл дээр 16000 ширхэг /ХБНГУ-аас 6.000 ширхэг, Монголоос 10.000 ширхэг/, ил захидал 3000 ширхгийг тус тус хэвлүүлсэн. Үзэсгэлэнгийн үеэр 20 гаруй олон улсын маркетинг, сурталчилгааны байгууллагуудтай албан уулзалт хийж, сурталчилгаа явуулан үзэсгэлэнгийн үеэр болдог олон улсын аялал жуулчлалын уулзалт, форумуудад оролцов.  2. Улаан-Үд хотод 2016 оны 01 дүгээр сарын 13-16-ны өдрүүдэд зохион байгуулагдсан “Цайны замаар аялах уу” сэдэвт олон улсын аялалд тус газрын Статистик судалгаа хариуцсан мэргэжилтэн хамрагдав. Аяллын үеэр Улаанбаатар хотын танилцуулга орос хэл дээрх 1000 ширхэгийг ашиглан сурталчилгаа хийж, аялал жуулчлалын байгууллагуудад танилцуулав.  3. Олон улсын агаарын тээврийн байгууллагуудын ICAO сэтгүүлд Найрсаг УБ хөтөлбөрийн хүрээнд хийгдэх ажлууд болон аялал жуулчлалын чиглэлээр зохион байгуулах арга хэмжээнүүдийн мэдээллийг англи хэл дээр гаргахаар хүргүүлэв.  4. ОХУ-н Москва хотод 2016 оны 03 дугаар сарын 23-26-ны өдрүүдэд зохион байгуулагдсан “MITT” олон улсын аялал жуулчлалын үзэсгэлэнд анх удаа Улаанбаатар хот, МИАТ ХК хамтран 9м.кв талбайд оролцов. Улаанбаатар хотын үзэсгэлэнд оролцох, сурталчлах ажлыг Москва хот дахь Улаанбаатар хотын төлөөлөгч Н.Мөнхцэцэг хариуцан хэрэгжүүлэв. Үзэсгэлэнгийн үер тараах 4500 англи, орос хэл дээрх хотын сурталчилгааны материалуудыг МИАТ ХХК-ны дэмжлэгтэйгээр үнэ төлбөргүй Москва хот руу хүргүүлэв.  5. Нийслэлийн Засаг даргын 2016 оны A/326 дугаар захирамжийн дагуу 2016 оны 05 дугаар сарын 05-09-ний өдрүүдэд БНСУ-ын Сөүл хотод зохион байгуулагдсан “Seoul Friendship Fair-2016” олон улсын соёл урлаг, аялал жуулчлалын үзэсгэлэнд Нийслэлийн аялал жуулчлалын газар, Нийслэлийн Соёл урлагийн газар, Нийслэлийн Улаанбаатар чуулгын уран бүтээлчид, нийт 20 хүний бүрэлдэхүүнтэй баг оролцон Улаанбаатар хотоо сурталчилсан ба соёл урлагийн наадамд Нийслэлийн Улаанбаатар чуулгын уран бүтээлчид уран бүтээлээ толиулан үзэгч олноос өндөр үнэлгээг аван тэргүүлэв. Мөн БНСУ-д суугаа Монгол Улсын Элчин сайдын яам, Улаанбаатар хотын төлөөлөгчийн газарт Улаанбаатар хотын сурталчилгааны хэвлэмэл материалыг сурталчилгаанд ашиглуулахаар хүлээлгэн өгөв. Тус арга хэмжэнд 13 хотын 180 гаруй төлөөлөгчид, уран бүтээлч оролцов.  5. Улаанбаатар хотыг сурталчлах зорилгоор 2016 оны 06 дугаар сарын 16-19-ны өдрүүдэд БНХАУ-ын ХонгКонг улсад зохион байгуулагдах “Аи Ти И 2016” олон улсын үзэсгэлэнд МИАТ, Жуулчин ХХК, Нью Жуулчин ХХК-тай хамтран оролцохоор бэлтгэл ажлыг ханган ажиллаж байна.  6. “Найрсаг Улаанбаатар” хөтөлбөрийг гадаадад сурталчлах зорилгоор Үндэсний агаарын тээвэрлэгч МИАТ ХК-тай хамтран ажиллах гэрээг байгуулав. Хамтын ажиллагааны хүрээнд 6 багц ажил хийхээр төлөвлөн гадаад зорчигчдод зориулсан “ХӨӨРӨХ ЦЭГ” сэтгүүлийн I дүгээр улирлын дугаарт хотын танилцуулгыг англи хэл дээр гаргав. 2016-2017 онд хийх ажлын төлөвлөгөөг хэрэгжүүлэхээр хоёр байгууллагын ажлын хэсэг байгуулан ажиллаж байна.  7. Дэлхийн аялал жуулчлалын дээд шагнал болох “World Travel Awards”–д Улаанбаатар хот 2 төрлөөр өрсөлдөх эрхийг баталгаажуулав. Дэлхийн 161 орны 5000 гаруй аялал жуулчлалын байгууллага, улс, хотууд өрсөлддөг уг шагналд Улаанбаатар хот “Asia’s leading city break destination”, ”Asia’s leading Meetings and Conference destination” ангилалд нэр дэвшээд байна. Энэ нь нийслэл хотын гадаад сурталчилгаа, маркетингд чухал нөлөөтэй үйл ажиллагаа юм.  8. Улаанбаатар хотыг сурталчлах сурталчилгааны материалд зориулж тус газраас дараах хэвлэмэл сурталчилгааны материалыг гарган сурталчилгаанд ашиглаж байна. Үүнд:  - А3 8 нүүртэй сонин герман-англи хэл дээр 16.000 ширхэг - Ил захидал 3000 ширхэг,  -100 хуудастай 5000 ширхэг сэтгүүл 5 орны хэл дээр  - 24 нүүртэй 10.000 ширхэг товхимолыг хятад хэл дээр  - Бизнес аялагчдад зориулан брошур 2000 ширхэгийг тус тус бэлтгэн гаргав.  9. VFR жуулчдыг татах ажлын хүрээнд JCI Mонгол ТББ-тай хамтран ажиллах гэрээний дагуу Тайвань улсад зохион байгуулагдаж буй АСПАК-2016” Ази Номхон далайн бүсийн чуулганд оролцож буй залуучууд Манайд ирээрэй нэртэй 2000 ширхэг ил захидлыг чуулгын үеэр тараан ажиллав.  7. БНХАУ-ын Шанхайн CITM-2016, Япон улсын ЖАТА-2016, БНХАУ-ын ХонгКонгийн ITE-2016, БНСУ-ын Сөүл хот КОТФА-2016 олон улсын аялал жуулчлалын үзэсгэлэнд оролцон Улаанбаатар хотыг сурталчлахаар бэлтгэл ажлыг ханган ажиллаж байна.  10. Улаанбаатар хотын гадаад сурталчилгааны материал, жуулчдад зориулсан мэдээллийн товхимолуудыг олон хэл дээр бэлтгэн гарган Монгол дах болон гадаад улсад суугаа элчин сайдын яамд, дипломат төлөөлөгчийн газруудад хүргүүлэв. |  | 80% |
| Жуулчдад зориулсан томоохон арга хэмжээнүүдийн суудал захиалгыг цахим хэлбэрт оруулж, технологийн хөгжилд тулгуурласан аяллын шинэ бүтээгдэхүүнүүдийг нэвтрүүлнэ. | 1.“Найрсаг Улаанбаатар” хөтөлбөрийн хүрээнд “Улаанбаатар хотын үйлчилгээний газруудын хаяг, байршлын мэдээллийг Гүүгл Мэпд 3D хэлбэрээр оруулж, иргэд жуулчид гар утас, ухаалаг төхөөрөмжөө ашиглан хялбар зорчих, ойр орчмын үйлчилгээний газруудынхаа мэдээллийг авах боломжийг бүрдүүлэх” ажлын гүйцэтгэгчийг сонгон шалгаруулахаар 2016 оны газрын даргын А/14 дүгээр тушаалаар Үнэлгээний хороог байгуулж, урилгыг 3 газарт албан бичгээр хүргүүлэв. Үнэлгээний хороо 4 удаа хуралдаж, тендерийг хуулийн хүрээнд зохион байгуулж, газрын даргад үнэлгээний хорооны зөвлөмжийг хүргүүлэв.  2. Жуулчдад зориулсан өдөр тутмын мэдээлэл, соёл урлаг, спортын арга хэмжээний хуваарийг тухай бүр авдаг, хотын аяллын хөтөлбөр, бүх төрлийн нийтийн болон жуулчны үйлчилгээний газруудын байршил, интерактив мэдээлэлтэй газрын зурагт багтсан инфомат төхөөрөмжийн мэдээллийн санд 600 гаруй албан байгууллагын мэдээлийг оруулав.  3. Mонголын үндэсний агаарын тээвэрлэгч МИАТ ХК-тай Улаанбаатар хотыг сурталчлах чиглэлээр хамтын ажиллагааны санамж бичиг байгуулав. Үүний дагуу “Блүү скай” агаарын худалдаанд “Жуулчин карт” үйлчилгээг нэвтрүүлэв. Жуулчин картны гол зорилго нь Монгол Улсын нутаг дэвсгэрт гадаадын банк, санхүүгийн байгууллагын картаар төлбөр тооцоо гүйцэтгэх сүлжээ хязгаарлагдмал, өндөр шимтгэл, хураамж төлөх, ханшийн зөрүүнээс алдагдал хүлээх зэрэг гадаад жуулчдад тулгардаг төлбөр тооцооны бэрхшээлүүдийг шийдвэрлэх, жуулчдыг бэлэн мөнгөний эрсдэлээс хамгаалах, аюулгүй аялах нөхцөлийг бүрдүүлэхэд оршино.  4. Жуулчны лавлах утасны үйлчилгээг технологийн дэвшилд тулгуурлан сайжруулах зорилгоор КоллПро ХХК-тай 2,298,000 төгрөгийн төсөвтэйгээр хамтран ажиллах гэрээ байгуулан ажиллаж байна. Гэрээний дагуу 70108687 дугаарын утсыг ISDN үйлчилгээнд холбож Оператор багцын үйлчилгээг авснаар автомат хариулагчтай болж 4 хэлний сонголтоор мэдээлэл авах, нэгэн зэрэг 2 дуудлага хийх, ажлын бус цагаар дуут шуудангаар санал хүсэлт хүлээн авах, 70108687 дугаарын утсыг 2 утасны аппарат болон 4 компьютерт салаалж дуудлага хүлээн авч, хоорондоо дотоод холбоогоор холбогдох боломжтой боллоо.  5. Улаанбаатар сити майп, гайд бүүкт “Найрсаг Улаанбаатар” хөтөлбөрийн календарьчилсан танилцуулга, жуулчдад зориулсан утасны апплекэйшний сурталчилгааг хувийн хэвшлийн байгууллагуудтай хамтран үнэ төлбөргүй 10.000 ширхэгийг хэвлүүлэн гаргаж сурталчилгаанд ашиглаж байна.  6. That’s UB жуулчдад зориулсан сэтгүүлд “Найрсаг Улаанбаатар” хөтөлбөрийн хүрээнд зохиогдох эвентүүд, Даншиг наадмын мэдээллийг англи хэл дээр бэлтгэж байрлуулав.  7. Үндэсний агаарын тээвэрлэгч МИАТ ХК-тай байгуулсан хамтын ажиллагааны хүрээнд агаарын хөлгийн энтертайментад Улаанбаатар хотыг сурталчилсан видео шторкийг олон улсын стандартын дагуу үнэ төлбөргүйгээр байрлууллаа.  8. Үндэсний номын санд хүсэлт хүргүүлэн, уулзалт хийсний дагуу захиргаатай уулзан 2016 оны 5 дугаар сараас эхлэн тус номын сангийн Үнэт ховор номын музей нь иргэд жуулчдад нээлттэй байхаар болж Даваа-Баасан гарагуудад 09:00-17:00 цагийн хооронд ажиллах болсон. Тур оператор компаниудын захиалгыг ажлын нэг хоногийн өмнө авч баталгаажуулан үзүүлэхээр болсон ба төлбөр нь 3000 төгрөг байхаар тогтов. |  | 80% |
| Гадаад, дотоодын жуулчдыг татах, үйлчилгээг сайжруулах олон талт арга хэмжээнүүдийг зохион байгуулна. | Гадаад, дотоодын жуулчдыг татах, үйлчилгээг сайжруулах талаар дараах ажлуудыг хийж байна. Үүнд:  1. Үйлчилгээний болон хотыг соёлыг дэлгэрүүлэх “Найрсаг Улаанбаатар” нийгмийн аяны хүрээнд Нийгмийн хөгжлийн гарц ТТБ байгууллагатай хамтран “Яагаад” цуврал нэвтрүүлгийн “Xотын соёл ба аялал жуулчлал” сэдвээр Чикаго хот болон Улаанбаатар хотын талаарх нэвтрүүлгийн зураг авалтын ажлыг хийж гүйцэтгээд байна. Энэхүү дугаарт Нийгмийн хөгжлийн асуудал хариуцсан орлогч дарга Ц.Энхцэнгэл, Нийслэлийн Аялал жуулчлалын газрын дарга Э.Баттулга нар оролцон Улаанбаатар хотын хөгжил, алсын хараа, бодлого төлөвлөлтийн талаар дэлгэрэнгүй ярилцав.  2. Жи Си Ай Монгол ТББ-тай хамтран Smiling Mongolia төслийн хүрээнд “Инээмсэглэх Монгол” фэйсбүүк хуудсыг нээн хотын залуусын төлөөлөл болсон үлгэр жишээч залуусын уриалгыг 8500-аад дагалдагчид хүргээд байна. Мөн VFR жуулчдыг татах "Манайд ирээрэй" төслийн хүрээнд АСПАК-2016 олон улсын залуучуудын чуулганд Улаанбаатар хотоо сурталчлахаар бизнес чиглэлийн жуулчдад зориулсан хотын танилцуулга боршурыг англи хэлээр гаргав.  2. Тусгай сонирхлын аялал жуулчлалыг хөгжүүлэх, жуулчны улирлын хугацааг уртасгах, өвлийн улиралд Улаанбаатар хотод ирсэн жуулчдын сонирхлыг татах арга хэмжээний тоог нэмэгдүүлэх зорилгоор нийслэлийн Засаг даргын 2016 оны А/51 дүгээр захирамж, тус газрын даргын А/17 тушаалын дагуу 2016 оны 02 дугаар сарын 06-ны өдөр Үндэсний цэцэрлэгт хүрээлэнд “Улаанбаатарын өвлийн наадам 2016” арга хэмжээг зохион байгууллаа. Уг арга хэмжээг зохион байгуулахад нийт 29,670,400 төгрөгийг зарцуулсан ба үүнээс маркетинг сурталчилгаа, хэвлэл мэдээллийн ажилд 9,038,800 төгрөг, зохион байгуулалт, урлаг, спортынхны урамшуулалд – 10,775,000 төгрөг, талбайн тохижилт, самбар, хөшөө хийлгэх ажилд – 9,856,600 төгрөгийг зарцуулсан. Тус арга хэмжээг зохион байгуулах ажлын хэсгийг НЗД-ын А/103 захирамжийн дагуу НЗД-ын Нийгмийн хөгжлийн асуудал хариуцсан орлогч Ц.Энхцэнгэлээр ахлуулан нийт 14 төрийн болон төрийн бус байгууллагуудтай хамтран зохион байгуулав.  3. Хот орчмын аяллын чиглэлийг олон улсын стандартын дагуу тохижуулах ажлыг Богд хан ууланд хэрэгжүүлэхээр хэмжилт хийж, Байгаль орчин, ногоон хөгжлийн сайдын 2013 оны А/159 дүгээр тушаалаар баталсан Богдхан ууланд явган аялах “Зайсан-Баруун ширээт” чиглэлийг сонгосон. 2015 оны 02 дугаар сарын 19-ны өдөр “Улаанбаатур” аялал жуулчлалын холбооны мэргэжлийн хүмүүстэй хамтран хоёр дахь хэмжилтийг хийж, амралтын цэг, сандал, мэдээллийн самбарууд байрлуулах газруудыг тогтоон, засаж янзлах зам талбайн нарийвчилсан зургийг гаргав. Мөн 2015 оны 02 дугаар сарын 17-ны өдөр Богдхан уулын Зайсан-Баруун ширээ чиглэлд тэмдэгжүүлэлт хийх зөвшөөрөл хүссэн албан бичгийг БОНХАЖЯ-ны Тусгай хамгаалалттай газрын захиргаанд болон Богдхан уулын Хамгаалалтын захиргаанд тус тус хүргүүлэв.  4. БОНХАЖЯ, Германы хамтын ажиллагааны нийгэмлэгээс хамтран хэрэгжүүлж байгаа “Биологийн олон янзын байдлыг хамгаалах, уур амьсгалын өөрчлөлтөд дасан зохицох” төслийн хүрээнд Горхи-Тэрэлжийн бүсэд менежментийн зөвлөлийг байгуулах “Байгаль хамгаалал ба хамтын менежмент” нэртэй дэд төслийн саналыг оруулав. Уг зөвлөлийг байгуулах, чадваржуулах ажилд шаардагдах төсөв тооцоо, төслийн дэлгэрэнгүйг бичиж Горхи-Тэрэлжийн БЦГ-ын Хамгаалалтын захиргаанд хүргүүлэв. Хамтын менежментийн зөвлөлд төрийн байгууллага болон орон нутгийн иргэд, аж ахуйн нэгжүүдийн төлөөлөл багтах ба аливаа шийдвэр, хийгдэх ажлуудад иргэд, аж ахуйн нэгжүүдийн саналыг тусгаж байх зорилготой юм.  5. Нийслэлийн үйлчилгээний нэгдсэн төвөөр дамжуулан жуулчин тээврийн зөвшөөрөл бүхий авто тээврийн хэрэгсэлд нийслэлийн төвийн гудамж, авто замаар улсын дугаарын хязгаарлалтгүй зорчих гэрчилгээг 70 гаруй жолоочид олголоо. Мөн Драгон болон Мишээл экспо төв дээр нээгдэх төрийн үйлчилгээний салбаруудаар жуулчин тээврийн хэрэгслийг улсын дугаарын хязгаарлалтаас чөлөөлөх гэрчилгээг олгож байх журмын дагуу 70 ш гэрчилгээг дээрх төвүүдэд хүргэлээ.  6. Жуулчны улирал эхлэхтэй холбогдуулан Горхи Тэрэлжийн цогцолбор газарт жуулчдын ая тухтай амрах нөхцөлийг бүрдүүлэх, амралт, аяллын гол цэгүүдэд 6-8 дугаар саруудад олон нийтийн болон эргүүлийн цагдаагийн тоог нэмэгдүүлэх, бусад холбогдох арга хэмжээ авах тухай албан бичгийг Улаанбаатар хотын Цагдаагийн газрын даргад хүргүүлэв.  7. Нийслэлийн Засаг даргын 2016 оны А/103 дугаар захирамжийн дагуу “Найрсаг Улаанбаатар” зочлох үйлчилгээний салбарын мэргэжлийн аварга шалгаруулах олон улсын тэмцээн, "Хорека 2016" аялал жуулчлалын үзэсгэлэнг 2016 оны 04 дүгээр сарын 01-03-ны өдрүүдэд Мишээл экспо төвд зохион байгууллаа. Тэмцээнд Монгол, ОХУ, БНХАУ-ын нийт 19 байгууллагын 61 ажилтан 7 мэргэжлийн төрлөөр оролцож аваргуудаа тодруулсан бол зочид буудал зоогийн газрын үзэсгэлэнд 71 байгууллага оролцлоо.  8. Улаанбаатар хотын шатахуун түгээх станцуудын орчимд нийтийн бие засах газар, кофе шопуудыг барих асуудлаар хамтарч ажиллах тухай саналыг шатахуун импортлогч компаниудад хүргүүлж уулзалтыг 04 дүгээр сарын 14-ны өдөр зохион байгууллаа. Уулзалтад Петровис, Шунхлай, Тэс петролум, Сод Монгол, М-Ойл, Жаст-Ойл, Магнай трейд зэрэг томоохон шатахуун импортлогч компаниудын удирдах төвшний төлөөллүүд оролцлоо. Уулзалтаар гадаад улс орнуудын шатахуун түгээх станцуудыг хажууд байрлуулсан эко шийдэл бүхий нийтийн бие засах газруудыг хэрхэн байрлуулсан, Монголд хэрхэн байгуулж болох талаарх танилцуулгыг тус газраас бэлтгэж танилцуулав. Мөн боловсон бие засах газар ажиллуулсан тохиолдолд жуулчны компаниуд, жуулчдад зориулсан мэдээллүүдийг хүргэж, дэмжлэг үзүүлэхээ мэдэгдэв. Уулзалтын үр дүнд компанийн төлөөллүүд энэ асуудлын дэлгэрэнгүй судалгаа хийж, компанийхаа хүрээнд хэлэлцэж, хамтарч ажиллах саналаа тус газарт ирүүлэхээр тогтов.  9. Интермед эмнэлэгээс “Найрсаг Улаанбаатар хөтөлбөр”-ийг дэмжин гадаад, дотоодын жуулчид, тав тухтай аялах, шаардлагатай үед эрүүл мэндийн тусламж үйлчилгээг иргэний харъяалал харгалзахгүй үзүүлэх “Интермед үүдэн эмнэлэг” төсөл ирүүлсэнийг судлан, тус газраас хамтран ажиллах боломжтой саналыг албан бичгээр хүргүүлэв. Монголд анх удаа хэрэгжих гэж буй үүдэн эмнэлэг нь зочид буудлууд олноор байршсан хотын төвийн хэсэгт байгуулагдаж байгаа, жуулчдад тусламжийг харъяалал харгалзахгүй үзүүлэх зэргээрээ онцлог юм.  10. БНСУ-ын Чэжү хотын аялал жуулчлалын байгууллагын стратеги бодлого төлөвлөлтийн хэлтсийн дарга, зохион байгуулагч менежер, Чэжү хотын аялал жуулчлалын холбооны тэргүүн, Чэжү олле корпорацийн ерөнхий нарийн бичгийн дарга, гадаад харилцаа хамтын ажиллагааны хэлтсийн дарга, Согюүпүшинмүн сонины газрын сэтгүүлч нийт 12 хүний бүрэлдэхүүнтэй төлөөлөгчид 2016 оны 5 дугаар сард Нийслэлийн Аялал жуулчлалын газарт албан ёсны уулзалт хийлээ. Уг уулзалтын үеэр Чэжү хотын “Олле трэйл явган аяллын зам”-ыг БНСУ-ын Чэжү хотын санхүүжилтээр Улаанбаатар хот орчмын хэсэгт явган аяллын шинэ маршрутыг гарган тэмдэгжүүлэлт хийхээр болов. 2016 оны 6 дугаар сард хамтын ажиллагааны гэрээг байгуулахаар тохиролцон бэлтгэл ажлыг ханган ажиллаж байна.  11. Дотоодын аялал жуулчлалыг хөгжүүлэх зорилгоор амралт, зугаалгын улирал эхэлж байгаатай холбогдуулан “Байгальд ээлтэй боловсон аялцгаая” сэдэвт уриан дор үндэсний аялал жуулчлалын “Улаанбаатур” үзэсгэлэнг 2016 оны 06 дугаар сарын 04-05-ны өдрүүдэд Үндэсний цэцэрлэгт хүрээлэнд зохион байгуулав. Уг үзэсгэлэнд 5 улс, 9 аймаг, улсын тусгай хамгаалалттай газар нутгууд, гадаадын аяллын компаниуд, жуулчны бааз, амралтын газрууд, тээвэр, даатгал, банк, аяллын техник хэрэгслийн компаниуд, аяллын клубууд, аялал амралттай холбоотой худалдаа, үйлчилгээ эрхлэгч 50 гаруй байгууллага оролцон өөрсдийн үйл ажиллагааг сурталчлан иргэдэд мэдээлэл өгөв.  12. Улаанбаатар хотын ЗАА-наас хэрэгжүүлж байгаа хотын төвийн гудамжны уулзваруудад мэдээллийн тэмдэгт байрлуулах ажлын хүрээнд монгол нэршлийг галиглаж бичих, англи хэл рүү хөрвүүлэхэд аялал жуулчлал эрхлэгчид, түүхч эрдэмтэд, хэл шинжлэлийн хүмүүсийн саналыг тусгаж, 52 гудамжийн нэршлийг англи хэл рүү галиглан хөрвүүлж албан бичгээр холбогдох газарт хүргүүлэв. |  | 90% |
| НИЙТ | | | | | | **80%** |

ХЯНАЖ ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

огноо.......................................

БИЕЛЭЛТ ГАРГАСАН:

ТӨЛӨВЛӨЛТ ХАРИУЦСАН

МЭРГЭЖИЛТЭН Б.АМАРЗАЯА

огноо.......................................